15.322 har fått påvist coronasmitte i Sverige, og dette er 545 flere enn for et døgn siden.

Sverige har nå 17,5 coronadødsfall per 100.000 innbyggere, mens Norge har 3,4 og Finland har 1,8.

Mandag ble det meldt om 40 nye coronadødsfall i Sverige, men den kraftige økningen tirsdag har sin forklaring, ifølge fungerende statsepidemiolog Anders Wallensten.

– Det har vært helg og nå kommer et større antall tilfeller inn samme dag, men egentlig er de spredt over mange dager bakover, sa han da han la fram de siste tallene tirsdag.

– Om man ser på det rullerende gjennomsnittet for sju dager, så ser man at kurven over smittede begynner å flate ut. Man kan se at den nå ligger ganske flatt, sa Wallensten.